Alfred Larsen

Alfred Waldemar Garmann Larsen (født 24. november 1863 i Oslo, død 10. september 1950 samme sted) var en norsk forretningsmann og seiler.

Larsen var vin- og brennevinshandler, og overtok i 1884 farens firma for import og salg av vin og brennevin. Larsen gjorde firmaet til et av Norges ledende, og i forbudstiden gikk han over til å drive med agenturer og sigarettfabrikasjon. I 1902 lot han bygge praktvillaen i Drammensveien 88c.

Larsen ble olympisk mester i OL 1912 i Stockholm med den norske båten «Magda IX» som vant 12-metersklassen. Mannskapet besto av Larsen, Nils Bertelsen, Johan Anker, Eilert Falch-Lund, Halfdan Hansen, Arnfinn Heje, Magnus Konow, Petter Larsen, Christian Staib og Carl Thaulow. Det var tre båter i 12-metersklassen, en svensk, en finsk og en norsk. «Magda IX» vant begge seilasene som ble avviklet 20. og 21. juli utenfor kysten ved Nynäshamn. Den svenske båten «Erna Signe» kom på andreplass og den finske «Heatherbell» tok bronse etter å ha kommet sist i begge seilasene.

Han er far til seileren Petter Larsen, som også vant OL-gull som mannskap på «Magda IX» i 1912.  Datteren Astrid Larsen (1892–1918) var gift med kjemikeren Erling Finne.

Alfred Larsen ble utnevnt til ridder av St. Olavs Orden 1912 og var innehaver av den portugisiske Conceição de Vila Vicosa-orden.

 OL-medaljer 
 1912  Stockholm - 16px|Gull Gull i seiling, klasse 12 meter

 Referanser 

 Eksterne lenker 

 Bilde av Alfred Waldemar Larsen ca. 1880, Oslo Museum

Kategori:Norske handelsfolk
Kategori:Norske seilere
Kategori:Olympiske mestere for Norge
Kategori:Riddere av St. Olavs Orden
Kategori:Medaljevinnere under Sommer-OL 1912
Kategori:Deltakere for Norge under Sommer-OL 1912
Kategori:Seilere under Sommer-OL 1912
Kategori:Personer fra Oslo
Kategori:Olympiske medaljevinnere i seiling
Kategori:Artikler i sjøfart-prosjektet